stanford-oval/wikipedia huggingface dataset:
דייוויד ווקר
שרות בתחום החלל

בשנת 1978 ווקר נבחר ליחידת האסטרונאוטים של נאס"א. הוא היה בצוות קרקע של מספר משימות. בשנת 1984 הוא השתתף במשימת STS-51-A כטייס. במשימת STS-30 בשנת 1989 הוא היה מפקד צוות. בשנת 1989 הוא היה טייס של מטוס נאס"א שהתקרב בכ-30 מ' למטוס נוסעים. כתוצאה מכך הוא הושהה מפעילות ומינוי שלו למפקד צוות STS-44 בוטל. בשנת 1992 הוא טס בפעם השלישית במשימה STS-53. בשנת 1995 ווקר טס בפעם הרביעית כמפקד משימה STS-69 על סיפון מעבורת החלל אנדוור.
לאחר פרישה מנאס"א

לאחר פרישה מנאס"א ווקר החל לעבוד בתפקידי ניהול בתעשיית החלל. הוא היה סגן נשיא של מספר חברות בתחום. בשנת 1998 הוא היה יועץ לטכנולוגיית חלל בצילומי סרט "פגיעה קטלנית".
ווקר נפטר מסרטן בשנת 2001.
דינמיט

מקל דינמיט
דינמיט הוא חומר נפץ רב עוצמה שהומצא ב-1867 על ידי אלפרד נובל. דינמיט הוא ניטרוגליצרין שהוספג בחומר אשר יפחית את רגישותו כמו אמוניום חנקתי, ניטרוצלולוזה, פחם, נסורת ועוד. כאשר הגיע נובל לפריז, הוא עבד במעבדתו של אסקאניו סובררו, ממציא הניטרוגליצרין. הוא החל לחקור את הניטרוגליצרין ולמצוא לו שימושים בתחום הבנייה. הוא ואביו עבדו יחדיו במטרה למצוא חומר שיהיה דומה בתכונותיו לניטרוגליצרין, אך בטוח לשימוש. מספר ניסויים שערך נובל בחומר גרמו להרס ולמספר הרוגים, וכך נהרג אחיו הצעיר - אמיל.
נובל החל בייצור מורחב של הניטרוגליצרין תוך כדי ניסיונות להוסיף לו חומרים שונים, כך שיהיה בטוח יותר לשימוש. הוא גילה שכאשר מערבבים חול דק (דיאטומיט) עם ניטרוגליצרין, הנוזל הופך למוצק יציב ולא מסוכן. מהמוצק הזה הוא יצר גלילים שכונו מאוחר יותר "מקלות דינמיט": מארז גלילי בו אצור חומר הנפץ שמוצת על ידי פתיל. תיאור פצצות וחומרי נפץ כגלילי דינמיט אדומים בעלי פתיל הוא פופולרי במיוחד בקרב סרטים הוליוודים וסרטים מצוירים.
נובל המציא את הדינמיט לצורך כיבוש הטבע - לסכור נהרות, להסיר מכשולים, לקצץ הרים - אך משנוכח ששימושיה העיקריים של המצאתו יהיו צבאיים, הוא נכנס לדיכאון שממנו לא החלים עד סוף חייו, ולכן ייסד את קרן פרס נובל שמהווה כמעין "תיקון" למה שגרם.
שימושים נפוצים

פיצוץ סלעים
הריסת מבנים
שימוש צבאי נרחב בעבר
ראו גם

מטען חבלה
חומר נפץ
הנדסה
הערות שוליים

↑  Liepens, R. (1974). "Characteristics of Non-Military Explosives" (PDF). DEFENSE TECHNICAL INFORMATION CENTER. Research Triangle Institute, National Technical Information Service, U. S. Department of Commerce. נבדק ב-5 בדצמבר 2023. {{cite web}}:  (עזרה)
| --- | --- |
בקרת זהויות :  NLI: 987007567968305171  GND: 4699014-8  LCCN: sh85040322
דוד בייגלמן

| --- | --- |

 לידה:  6 באפריל 1888 אוסטרובייץ שוויינטוקז'יסקי, רפובליקת פולין 
 פטירה:  1944 (בגיל 55 בערך) גליביצה, גנרלגוברנמן, גרמניה הנאצית 
 מוקד פעילות:  הרפובליקה הפולנית השנייה 
 סוגה:  אופרטה, שיר 
 כלי נגינה:  כינור 
 
דוד בייגלמן (באנגלית: David Beyglman בפולנית: Dawid Bajgelman‏; 1897–1944) היה מעבד ומלחין יהודי-פולני.
חייו

בייגלמן נולד במרץ באוסטרובייץ שוויינטוקז'יסקי שבפולין למשפחה של מוזיקאים. בילדותו עבר ללודז' עם משפחתו, שם ניגן עם אביו בתזמורת של תיאטרון זנדברג וב-1912 היה למנהל מוזיקלי של התיאטרון. נוסף לעבודתו כמעבד שירים ומוזיקה לאופרטות יידיש, גם הלחין מוזיקה מקורית. במהלך מלחמת העולם הראשונה המשיך לעסוק בעיבודי מוזיקה לאופרטות. עיבודיו בוצעו בלודז' ובערים אחרות והוא יצא עם להקות נגנים וזמרים לסיורי קונצרטים ברחבי אירופה, דרום אפריקה ודרום אמריקה.
בשנת 1928 התמנה בייגלמן למלחין הבית של קבוצת הרביו הסאטירי-מוזיקלי "אררט", בניהולו של משה פולאוור. לקבוצה זו כתב בייגלמן מספר רב של שירים, שהתחבבו מאוד על הקהל. הוא הלחין מוזיקה גם ללהקות תיאטרון פולניות אחרות, כגון "הזמיר", תיאטרון סטודיו ביידיש שפעל בלודז' וביצע בשנת 1932 את "מסעות בנימין השלישי", על פי מנדלה מוכר ספרים, שלו חיבר את המוזיקה. בשנת 1939 עיבד מחזור ממיטב קטעי האופרטה של אברהם גולדפדן.
עם פרוץ מלחמת העולם השנייה, חזר בייגלמן ללודז', שם ייסד יחד עם פולאוור תיאטרון קטן בגטו המקומי. לתיאטרון זה הרבה להלחין ואף כתב מילים משלו לשירים. אחד משיריו הוא "ציגוינר ליד", "שיר הצועני", המתאר את הטרגדיה של הצוענים שנכלאו בלודז'. עוד כתב לתיאטרון הגטו שני שירים למילים מאת המשורר ישעיהו שפיגל. פעולות התרבות של בייגלמן בגטו לודז' כללו גם ניצוח על קונצרטים, עיבודי מוזיקה והלחנה להצגות רבות, וכן ארגון מקהלה ולהקת מחול.
אשתו של בייגלמן מתה בגטו. עם חיסולו של גטו לודז' באוגוסט 1944, בייגלמן נשלח לאושוויץ. לדברי יונאס טורקוב, לקח עמו כינור ותווי נגינה, בתקווה להינצל. הוא נרצח באושוויץ באוגוסט 1944. בנו שרד והיגר לארצות הברית.
הערות שוליים

1 2 3 4  אתר "מוזיקה ושואה", ביוגרפיה של דוד בייגלמן
| --- | --- |
בקרת זהויות :  NLI: 987007309987305171  PLWABN: 9810607881605606  CiNii: DA16456046  GND: 1222312530  ISNI: 0000 0000 7966 5304  MusicBrainz: 1bf02ccb-39f3-4937-80b1-bd539da384f0  VIAF: 121352176   WorldCat (עם VIAF): 121352176
דוד בידרמן

ערך זה עוסק בהרבי הראשון מלעלוב. אם התכוונתם לנינו, הרבי מלעלוב בירושלים, ראו .
רבי דוד בידרמן (מכונה גם "רבי דוד לֵעלוֹבֶר", על שם עירו) (ה'תק"ו, 1745–1746 – ז' בשבט ה'תקע"ד, 28 בינואר 1814) היה האדמו"ר הראשון והמייסד של החצר החסידית לעלוב. תלמידו של החוזה מלובלין.
ביוגרפיה

נולד לרב שלמה ולמלכה וגדל במשפחה שהתנגדה לחסידות. למרות זאת, נמשך בצעירותו לחסידות.
הרב בידרמן נחשב לדמות עממית. נהג להתבודד. התפרסם כמי שהדגיש את ערך אהבת ישראל. הפולקלור החסידי מספר כי לאחר נישואיו החזיק בבעלותו חנות קטנה לממכר מלח, שהייתה פתוחה מדי יום לשעה קלה, שהספיקה לו למחייתו, ולאחר מכן היה סוגרה, מחשש שמא יפגע בפרנסת מתחריו. כן נודע בחמלתו על בעלי חיים, ומסופר שבעת היריד היה הולך להשקות את הסוסים הצמאים שבעליהם היו עסוקים בשוק. מסופר כי אמר פעם לעגלון שהכה את סוסו כי לאחר מיתתו הסוס יתבע אותו לדין בבית דין של מעלה: "האם לא תבוש לעמוד בדין עם סוס?!".
ידוע כמי שקירב את רבי שמחה בונים מפשיסחה לתנועת החסידות. אחד מתלמידיו הידועים היה הרופא שהפך לרבי - ד"ר חיים דוד ברנהרד מפיוטרקוב שרבי דוד החזירו בתשובה ולימים הפך לאדמו"ר. בין תלמידיו נודעו גם רבי יצחק מווארקא, רבי ישעיה מפשדבורז' ורבי חנוך מוורשה בעל יסוד אמונה.
הרב דוד בידרמן לא חיבר ספר. מעט מדברי תורתו מובא בספרי חסידות שונים. הסיפורים והאגדות עליו כונסו בספר "מגדל דוד" (פיוטרקוב ה'תר"צ) וכן בספרים "ליקוטי דברי דוד", "קודש הילולים" ו"פרי קודש הילולים". תולדותיו מובאות בספר "תפארת בית דוד". מחבר שלושת הספרים הוא הרב משה יאיר וינשטוק.
אחרי נפילת מסך הברזל בפולין אותר וחודש הקבר (בתמונה) וחודשה העלייה לרגל אליו. בשנים האחרונות יוצאות טיסות צ'ארטר מישראל לקראת יום היארצייט כדי לעלות לקברו.
הערות שוליים

↑  הדעות חלוקות בנוגע למקום לידתו. יש אומרים ביאלה - כפר קטן הסמוך ללעלוב, ויש אומרים שהיה זה בכפר פראדלא הסמוך לעיר שטוקטשין.
↑  רבי דוד בידרמן מללוב באתר אהלי צדיקים
↑  בספר מגדל דוד (עמוד י"א) מסופר שפעם כאשר בא בבוקר וראה שחנותו של המתחרה עדיין סגורה מיהר להקיצו באמרו: "מהר, הלא הקונים מתחילים כבר לבוא, מה לך ישן?".
↑  Yahrtzeit of Harav Dovid of Lelov, Zy”a, Marked in Poland | Hamodia.com, Hamodia, ‏2018-01-29 (באנגלית)
| --- | --- |
בקרת זהויות :  NLI: 987007309267805171  PLWABN: 9810696652505606  LCCN: nr95008418  VIAF: 298423076   WorldCat (עם VIAF): 298423076 
קברו של רבי דוד מללוב כיום
המצבה המשופצת מעל קברו. 2016
קוריאנוזאורוס

| קוריאנוזאורוס |
| --- | --- |
 איור של קוראנוזאורוס
תקופה
קרטיקון עליון, 85–80 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי עוף
תת־סדרה:: צרפודה
משפחה:: פארקוזאוריים
סוג:: קוראנוזאורוס
מין:: Koreanosaurus boseongensis
שם מדעי
 Koreanosaurus

קוראנוזאורוס (שם מדעי: Koreanosaurus; מילולית: "לטאה קוריאנית") הוא סוג דינוזאור אורניתופוד בן למשפחת הפארקוזאוריים שהתקיים במזרח אסיה של הקרטיקון העליון לפני 85 עד 80 מיליון שנה מזמננו. ממצאי הדינוזאור נמצאו בשנת 2008 ב-Seonso Conglomerate שבדרום קוריאה כממצא יחידי בלע כמה עצמות שבורות, בעיקר צלעות וחוליות וחסר גולגולת והסוג הוגדר בידי מין יו וצוותה ב-2011 ונכלל בו מין יחיד - Koreanosaurus boseongensis. בהמשך התגלו עוד שלושה שלדים במצב שימור גרוע שהיו שייכות למין.
דינוזאור זה היה אוכל צמחים עם מקור קשיח בולט באורך של מטר שהיה בעל חוליות צוואר ארוכות מאוד וייתכן שהיה מתחפר באדמה על ידי כפות רגליו הגדולות בעלות הטפרים החדים. הוא דמה במראה שלו לדינוזאורים אורניתופודים כמו הזפירוזאורוס, האורודרומיאוס והפארקוזאורוס ואורניתופודים דו-רגליים נוספים שהתקיימו בין אסיה לאמריקה הצפונית של הקרטיקון העליון. אפשרות נוספת היא שהיה קרוב לג'יהולוזאורוס ולמשפחה ג'יהולוזאוריים, או לפחות קרוב אליה ביותר.
הערות שוליים

↑  Han, Feng-Lu; Paul M. Barrett; Richard J. Butler; Xing Xu (2012). "Postcranial anatomy of Jeholosaurus shangyuanensis (Dinosauria, Ornithischia) from the Lower Cretaceous Yixian Formation of China". Journal of Vertebrate Paleontology. 32 (6): 1370–1395
רגעים (אלבום של רינת גבאי)

רגעים הוא אלבום האולפן השני "לגדולים" של הזמרת-יוצרת רינת גבאי, אשר יצא בשנת 2003.
הסינגל "רגעים" שהוא גם שם הנושא של האלבום, זכה להצלחה והגיע למצעד השנתי לשנת 2004 למקום ה-20 ברשת ג' ולמקום ה-24 בגלגלצ.
רשימת השמעה

| מס' | שם | מילים | לחן | עיבוד | משך |
| --- | --- | --- | --- | --- | --- |
| 1. | ילדה מחדש  | רינת גבאי | רינת גבאי | אמיתי ויספלד | 4:00 |
| 2. | בועה  | רינת גבאי | רינת גבאי | דני רייכנטל | 3:45 |
| 3. | מתחילה ללכת (עם לאה שבת)   | רינת גבאי | לאה שבת | דני רייכנטל | 3:37 |
| 4. | רגעים  | רינת גבאי | רינת גבאי | דני רייכנטל | 4:02 |
| 5. | חייל של צעצוע  | רינת גבאי | רינת גבאי | דני רייכנטל | 4:00 |
| 6. | עוד פעם אחת  | רינת גבאי | רינת גבאי | דני רייכנטל | 3:45 |
| 7. | שלום שלום ואין שלום  | חמוטל בן זאב עפרון | רינת גבאי | דני רייכנטל | 3:40 |
| 8. | אולי נוותר  | רינת גבאי | רינת גבאי | דני רייכנטל | 3:00 |
| 9. | במקום פרידה  | נתן יונתן | רינת גבאי | דני רייכנטל | 3:15 |
| 10. | מתח  | רינת גבאי | רינת גבאי | אמיתי ויספלד | 4:05 |
| משך כולל: | משך כולל: | משך כולל: | משך כולל: | משך כולל: | 37:29 |
דניאל גיליס

| --- | --- |

 לידה:  14 במרץ 1976 (בן 48) ויניפג, מניטובה, קנדה קנדה 
 שם לידה:  Daniel Joshua Gillies 
 מדינה:  ניו זילנד ניו זילנד, ארצות הברית ארצות הברית, קנדה קנדה
 תקופת הפעילות:  מ-1998 
 מקום לימודים:  Southwell School 
 בן או בת זוג:  רייצ'ל לי קוק (14 באוגוסט 2004–2019) 
 מספר צאצאים:  2 
 פרסים והוקרה:  Most Promising Male Newcomer of the Year (1999) 
 פרופיל ב-IMDb
 
דניאל ג'ושוע גיליס (באנגלית: Daniel Joshua Gillies; נולד ב-14 במרץ 1976) הוא שחקן ניו זילנדי יליד-קנדה. הוא ידוע בשל גילום דמותו של אלייז'ה מייקלסון בסדרת הדרמה על-טבעית "יומני הערפד" ובסדרת הספין-אוף שלה "המקוריים".
ביוגרפיה

גיליס נולד בוויניפג שבמניטובה, קנדה, להורים ניו זילנדים. כשהיה בן חמש, החליטו הוריו לשוב עמו אל מולדתם בניו זילנד, ועברו לעיר אינברקרגיל ואחר כך לעיר המילטון. אף שנולד למשפחה בעלת רקע רפואי חזק (אביו רופא ילדים, אמו אחות, וסבא-רבא-רבא-רבא שלו היה המנתח הפלסטי/רופא אף-אוזן-גרון, סר הרולד גיליס), הוא התעניין במשחק משום שהוא אמר שזה היה "הדבר היחיד שהייתי אי פעם טוב בו".
מתוסכל מחוסר ההזדמנויות בניו זילנד, הוא עבר לסידני שבאוסטרליה לשישה שבועות ב-2001, לפני שטס לקנדה למשך כחודשיים, שם עבד כמלצר ושוטף כלים עד שהחליט לעבור ללוס אנג'לס, ארצות הברית.
קריירה

גיליס החל את הקריירה שלו בכמה הפקות תיאטרון אוקלנד. לאחר שהחליט כי אופציות המשחק שלו בניו זילנד היו מוגבלות, גיליס בחן את האפשרויות שלו בסידני ובקנדה. אז גיליס עבר ללוס אנג'לס והשיג תפקידים בסרטים הוליוודים, כגון "כלה ודעה קדומה", "ספיידרמן 2" ו"תחושה של ראייה".
בשנת 2010, הוא לוהק לתפקיד אלייז'ה מייקלסון לעונה השנייה של הסדרה "יומני הערפד", דמות אשר גילם לסירוגין עד העונה החמישית. בשנת 2013, הוא הצטרף לספין-אוף "המקוריים" בתפקיד ראשי.
בשנת 2012 החל לככב בסדרת הדרמה הרפואית הקנדית "נס רפואי" בתור האורתופד ד"ר ג'ואל גורן. גיליס עזב את הסדרה בתום העונה השלישית ב-2015.
בשנת 2017 שיחק גיליס בפרק הפיילוט של הסדרה הפעולה "אריות הים" בתור נייט.
בשנת 2019 החל לשחק בסדרה הדרמה הרומנטית "וירג'ין ריבר" מבית נטפליקס, בתור מארק מונרו, בעלה של מלינדה. בסדרה הוא נהרג בתאונת דרכים. הוא השתתף בעונה הראשונה, השנייה ובעונה הרביעית.
חיים אישיים

ב-8 באוגוסט 2004 הוא נישא לשחקנית האמריקאית רייצ'ל לי קוק (אנ'), נולדו להם בת בספטמבר 2013 ובן באפריל 2015. ביוני 2019, הודיעו השניים על כך שהם נפרדים לאחר כ-15 שנות נישואין. ב-10 ביולי 2020 הגיש גיליס בקשה לגירושין מקוק, שהגיעו לקצם ב-10 במרץ 2021.
בפברואר 2021 פורסם כי הוא החל בקשר זוגי עם הצ'לנית, ג'וליה מיסאקי.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2001 | No One Can Hear You | דירק מטקאלף |  |
| 2002 | Various Positions | מרסל |  |
| 2004 | ספיידרמן 2 | ג'ון ג'יימסון |  |
| 2004 | Evil Remains | מארק |  |
| 2004 | כלה ודעה קדומה | ג'וני וויקהאם |  |
| 2006 | תחושה של ראייה | דילן |  |
| 2007 | שבויה | גרי דקסטר |  |
| 2008 | Uncross the Stars | טרוי |  |
| 2012 | Broken Kingdom | ג'ייסון | גם במאי ומפיק |
| 2020 | Occupation: Rainfall | המפקד הייז |  |
| 2021 | Coming Home in the Dark | מנדרייק |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1998 | A Soldier's Sweetheart | חובש | סרט טלוויזיה של שואוטיים |
| 1999 | הרקולס הצעיר | אנטוס | פרק: "My Fair Lilith" |
| 2000 | קלאופטרה 2525 | בחור לוהט | פרק: "Mind Games" |
| 2001-2000 | Street Legal | טים אוק'ונר | תפקיד ראשי (עונות 2-1); 26 פרקים |
| 2002 | Mentors | המלך ארתור | פרק: "Once and Future King" |
| 2002 | ג'רמיה | סימון | פרק: "The Long Road: Part 1" |
| 2002 | מלכת השלג | דלפונט | סרט טלוויזיה של הולמרק |
| 2005 | אל המערב | אית'ן ביגס | מיני-סדרה |
| 2007 | Masters of Horror | ג'ק מילר | פרק: "Dream Cruise" |
| 2010 | הגליידס | דייב רולינס | פרק: "Doppelganger" |
| 2010 | דם אמיתי | ג'ון | פרק: "I Smell a Rat" |
| 2010 | NCIS | פיטר מאלוי | פרק: "Royals & Loyals" |
| 2014-2010 | יומני הערפד | אלייז'ה מייקלסון | תפקיד משני (עונות 5-2); 23 פרקים |
| 2015-2012 | נס רפואי | ד"ר ג'ואל גורן | תפקיד ראשי (עונות 3-1); 47 פרקים |
| 2018-2013 | המקוריים | אלייז'ה מייקלסון | תפקיד ראשי; (5 עונות); 92 פרקים גם במאי הפרקים: "Phantomesque" ו-"There in the Disappearing Light" |
| 2017 | אריות הים | נייט מייסי | פרק: "Pilot" |
| 2017 | The Lost Wife of Robert Durs | רוברט דרסט | סרט טלוויזיה של Lifetime |
| 2019-הווה | וירג'ין ריבר | מארק מונרו | תפקיד משני (עונות 3-1); 11 פרקים |
| 2023 | The Newsreader | צ'רלי טייט | תפקיד ראשי (עו נה 2); 6 פרקים |
הערות שוליים

↑  Deirdre Simonds, Daniel Gillies shares first photo with his new girlfriend Julia Misaki, Mail Online, ‏2021-02-12
| --- | --- |
בקרת זהויות :  NLI: 987007321809505171  BNE: XX5146271  BnF: cb150205715 (data)  GND: 137190492  ISNI: 0000 0001 1448 5991  LCCN: no2005037625  NTA: 387123423  SUDOC: 143299565  VIAF: 76595013   WorldCat (עם VIAF): 76595013
קוריאה הצפונית במשחקים הפאראלימפיים

קוריאה הצפונית השתתפה לראשונה במשחקים הפאראלימפיים בלונדון (2012), כששלחה למשחקים ספורטאי יחיד. במשחקי החורף השתתפה קוריאה הצפונית לראונה במשחקים הפאראלימפיים פיונגצ'אנג (2018) אך נעדרה מהמשחקים הבאים ב-2022.
הספורטאי היחיד אותו שלחה קוריאה הצפונית למשחקים בלונדון (2012), ג'ו סונג רים, התחרה במשחה ל-50 מטרים בסגנון חופשי (קטגוריה S6) וסיים במקום האחרון במקצה המוקדם כשעצר את השעון על 47.87 שניות.
ראו גם

קוריאה הצפונית במשחקים האולימפיים
קוריאה הצפונית במשחקים האולימפיים לנוער
הערות שוליים

↑  מספר המשתתפים באולימפיאדת הנכים בלונדון
↑  London 2012 Paralympic Games Swimming Men's 50 m Freestyle S6
קצה קרבוקסילי

הפפטיד מורכב משרשרת של חומצות אמינו. באיור מתואר המבנה הכללי של חומצת אמינו, כשה-R הוא רדיקל המשתנה בין חומצות האמינו השונות. ה-COOH הוא הקצה הקרבוקסילי.
קצה קרבוקסילי (נקרא גם C טרמינל) הוא הקצה של שרשרת חומצות אמינו (חלבון או פפטיד) אשר מסתיים בחומצה קרבוקסילית. מאחר שחומצות אמינו כוללות קבוצה אמינית וקבוצה קרבוקסילית, המתחברות אחת לשנייה בין חומצות אמינו סמוכות, נוצרת כיווניות לפיה צד אחד תמיד קרבוקסילי, והשני אמיני.
חלבונים לרוב מסונתזים מהקצה האמיני לקצה הקרבוקסילי.
ראו גם

קצה אמיני
ערך זה הוא קצרמרבנושא ביולוגיה. אתם מוזמנים לתרום לוויקיפדיה ו.
דמדין סוחבאטאר

.
| --- | --- |

 לידה:  2 בפברואר 1893 אולן בטור, מונגוליה 
 פטירה:  20 בפברואר 1923 (בגיל 30) אולן בטור, מונגוליה 
 מקום קבורה:  מאוזוליאום סוחבאטאר 
 מדינה:  מונגוליה 
 בן או בת זוג:  Sükhbaataryn Yanjmaa 
 מספר צאצאים:  3 
 השתייכות:  צבא מונגוליה 
 תקופת הפעילות:  מ-1911 
 דרגה:  מפקד 
 פעולות ומבצעים
 Outer Mongolian Revolution of 1921 
 עיטורים
 עיטור הדגל האדום  גיבור הרפובליקה העממית של מונגוליה 
 
בול מונגולי משנת 1932 המציג את סוחבאאטר
דמדין סוחבאטאר (במונגולית: Дамдин Сүхбаатар. נקרא גם סוח) (2 בפברואר 1893 – 22 בפברואר 1923) היה מצביא מונגולי שהיה ידוע ביכולות הרכיבה שלו. "סוח" (במונגולית: גרזן) נולד באורגה (כיום אולן בטור) והצטרף לצבא הלאומי ב-1911, ממנו נאלץ לפרוש מאוחר יותר. ב-1917 הוא חזר לצבא ללחום בסינים, וזכה לתוספת לשמו: באטאר (גיבור).
מונגוליה הייתה מחוז של סין עד 1911, אז הניעה קריסת שלטון השושלות בסין את המונגולים לפעול למען עצמאותם. ב-1919 ניסו הסינים לחסל את המרד על ידי פלישה למונגוליה, אך הובסו בידי הכוחות המונגוליים בראשותו של סוחבאטאר. ב-1921 כבר היה סוחבאטאר מפקד הצבא המהפכני המונגולי, ונלחם בסינים בסיוע הסובייטים.
כיום סוחבאטאר הוא אחד הגיבורים הלאומיים החשובים במונגוליה. פסל רכוב על סוס, ניצב בכיכר מרכזית בבירה אולן בטור (אשר נקראת על שמו). דיוקנו מוטבע על מטבעות ושטרות המטבע הלאומי, הטוגרוג. מחוז סוחבאטאר נקרא על שמו, וכמו כן בירת מחוז סלנגה.
קרוסאובר (סיפורת)

קרוסאובר או קְרוֹסְאוֹוֶר (מאנגלית: Crossover) ובעברית הצלבה היא תחבולה[דרושה הבהרה] עלילתית ביצירה בדיונית שמשלבת דמויות משתי יצירות נרטיביות שונות ונפרדות, ולעיתים גם יותר משתיים. הצלבה בדיונית פופולרית במיוחד בקומיקס ובסדרות טלוויזיה. לעיתים קרובות יוצרים אותה כדי להציג סדרות חדשות או דמויות חדשות על ידי הדמויות הוותיקות שכבר צברו פופולריות בקהל.
לעיתים קרובות קרוסאובר הוא הליך שנוצר בעקבות ספין אוף ויוצר תקדים עלילתי לקיומם של דמויות מסיפורים שונים באותו עולם.
קרוסאוברים רשמיים מול קרוסאוברים של ספרות חובבים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
בהקשר של ספרות חובבים מתייחס המונח ליצירות בעלות זיקה למספר יצירות מקור ("פנדומים"), למשל – יצירה הדנה במפגש אפשרי בין דמותו של דמבלדור מסדרת "הארי פוטר" לבין גנדלף מ"שר הטבעות". ז'אנר פופולרי במיוחד בקרוסאוברים, בייחוד של מעריצים, הוא ה-"Vs" ("א' נגד ב'"), מלחמות של דמויות מקווי עלילה שונים אחת בשנייה כדי ליישב את הסוגיה מי מהן יותר חזקה. ז'אנר זה נפוץ גם בסרטוני וידאו וסרטוני הנפשה.
קרוסאוברים בספרות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
הספר אי התעלומות משנת 1875 הוא קרוסאובר של ילדי רב החובל גרנט משנות 1867–1868 ושל 20,000 מיל מתחת למים משנת 1870, שלושה ספרים של סופר המדע הבדיוני הצרפתי ז'ול ורן.
קרוסאוברים במשחקי וידאו

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה. להוסיף דוגמאות לסוגים אחרים של קרוסאוברים במשחקי וידאו.
קרוסאובר במשחקי וידאו מתרחש כאשר דמויות ממשחקים שונים מופיעות במשחק חדש. סדרת משחקי הלחימה "Super Smash Bros.‎" של נינטנדו מהווה דוגמה בולטת לקרוסאובר מסוג זה. המשחק "LEGO Dimensions" משלב בין דמויות ועולמות מלמעלה מ-30 זיכיונות אחרים. חברת המשחקים של האחים וורנר (אנ') יצרה משחק שנקרא "MultiVersus" המשלב בין דמויות מהיקומים של האחים וורנר.
קרוסאוברים בקולנוע

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה. להוסיף דוגמאות לסוגים אחרים של קרוסאוברים בקולנוע.
הסרט הקומי מי הפליל את רוג'ר רביט (1988) מפגיש דמויות מזיכיונות שונים, לדוגמה: רוג'ר רביט ומיקי מאוס.
סרטי המפלצות קינג קונג נגד גודזילה וגודזילה נגד קונג הם קרוסאוברים של גודזילה מגודזילה וקינג קונג מקינג קונג ביקום המפלצות של אולפני לג'נדרי.
פרדי נגד ג'ייסון (2003) הוא סרט קרוסאובר בין סרטי האימה "סיוט ברחוב אלם" ויום שישי ה-13".
"הנוסע השמיני נגד הטורף" ‏(2004) הוא סרט קרוסאובר בין סרטי הנוסע השמיני ובין סרטי הטורף ובו שני היצורים נלחמים זה בזה.
בסרט ספייס ג'אם אגד החדשה נעשה קרוסאובר בין הסדרה לוני טונס לבין דמויות מסרטים אחרים בהם: קינג קונג (מהסרט: גודזילה נגד קונג) ועוד.
שתי סרטי האימה "הצלצול" ו"הטינה" אוחדו בסרט שלם בין שתי הדמויות הראשיות שנקרא סאדאקו נגד קיאקו.
קרוסאוברים בקולנוע > בקולנוע הישראלי

בסרט "ההילולה" (2023) הופיע יודל'ה מ"אסקימו לימון" בתור בעל חברת ההסעה "יהודה הסעות" שבה הוא משמש גם כנהג שם, ותוך כדי עדיין מוכר את מרכולתו לנוסעיו ורושם בפינקסו (כמו בסדרת הסרטים).
קרוסאוברים בקומיקס > קרוסאוברים בקומיקס אמריקאי

הקרוסאוברים נפוצים מאוד בקומיקס, בעיקר אצל שתי החברות הגדולות מארוול קומיקס ו-DC קומיקס. הקרוסאוברים הראשונים שילבו את דמויות הדגל של כל חברה, שלהן קווי עלילה וגלריית אויבים אופיינית, לתוך עולם אחד, בו לרוב הן משתפות פעולה נגד איום גדול.
מספר פעמים שיתפו החברות פעולה ויצרו קרוסאוברים בין הדמויות של שתיהן. אלה לרוב החלו בעימות אחת עם השנייה, אך כשגילו ששניהן באותו צד הן עברו לשתף פעולה נגד איום גדול יותר.
אצל מארוול קומיקס הקרוסאובר ארגן מספר רב של דמויות וקווי עלילה והוליד את "הנוקמים", קבוצת גיבורי-על המאגדת את הדמויות הפופולריות של החברה. מארוול לקחה את הקרוסאובר עוד שלב קדימה כאשר מיזגה בין עלילות הנוקמים לעלילות האקס-מן ושומרי הגלקסיה. לעיתים נוצרו סתירות בין קווי העלילה השונים שמוזגו, ולשם כך ביצעה מארוול מספר פעמים אתחול של כל קווי העלילה על מנת לשכתבן מחדש באופן יותר קוהרנטי.
אצל DC קומיקס בוצע קרוסאובר דומה, כאשר קבוצת הגיבורים העיקרית היא ליגת הצדק המאגדת דמויות פופולריות של החברה. מנגד, גם הנבלים של כל גיבור-על התאגדו ביחד כדי ליצור כנופיות משלהן שיביסו את ליגת הצדק. גם ביקום של DC בוצעו מספר אתחולים על מנת לתאם את קווי העלילה של כל הדמויות ולמנוע סתירות.
קרוסאוברים בקומיקס > קרוסאוברים במאנגה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
xxxHolic כוללת עלילת קרוסאוברי עם צובאסה כרוניקל.
דרגון בול ווואן פיס בפרק ששילבו 2 מאנגות.
קרוסאוברים בטלוויזיה

קרוסאובר נהוג לרוב בסדרות של חברת הפקה מסוימת או בערוץ מסוים כאשר מפגישים בין הדמויות. לעיתים הקרוסאובר מבוצע כאשר הדמויות כביכול מכירות את הדמות ואת הסדרה של הדמות האורחת אך לרוב הם נפגשים במקרה כאשר הדמות האורחת מגלמת את אותה דמות מוכרת מסדרה אחרת. למשל באחד מפרקי הסדרה "צער גידול בנות" סטפני (הבת האמצעית) הייתה מאוכזבת מכך שהיא צריכה להרכיב משקפיים. למזלה, סטיב ארקל, הממושקף הנודע מהסדרה "אריזה משפחתית" אשר הגיח כבן דוד של חברתה גרם לה להביט על הדברים באור חיובי הרבה יותר. סטיב ארקל נחלץ גם לעזרתה של אל למברט מהסדרה "אבא חורג, אמא חורגת", ואילו הדוד ג'סי מ"צער גידול בנות" הגיע גם הוא ל"אבא חורג, אמא חורגת" בחפשו אחר בת זוג לבילוי משותף.
לעיתים נהוג לעשות הצלבה מלאה בשתי התוכניות של סיטואציה שמשלימה את עצמה שמדורת בשתי הסדרות - לדוגמה, בסדרה "האנה מונטנה" ישנו קטע בו מיילי מגיעה לבית המלון טיפטון בו היא פוגשת את מאדי מהסדרה "החיים היפים של זאק וקודי" ובסדרה השנייה מראים את מיילי מגיעה לאותו בית מלון ופוגשת את הדמויות.
קרוסאובר מפורסם ועתיר תקציבים נוסף היה בין הסדרות "ER" ו"משמרת שלישית" כאשר הרופאה סוזן לואיס מ-ER נוסעת לחפש את אחייניתה שנחטפה ומקבלת סיוע מיחידת המשטרה המקומית ממשמרת שלישית. קרוסאובר זה נעשה בשני חלקים כאשר החלק הראשון שודר במסגרת לוח השידורים של "ER" והשני במסגרת השידורים של "משמרת שלישית".
קרוסאוברים בטלוויזיה > קרוסאוברים באנימציה

סרט טלוויזיה בשם "כוכבי האנימציה נחלצים לעזרה" ששודר בתחילת שנות ה-90 ועסק במלחמה נגד סמים ועישון הכיל בו את דמויות מצוירות פופולריות של אותה תקופה, כגון באגס באני ודאפי דאק מהלוני טונס, אלף, הדרדסים ומיכלאנג'לו מצבי הנינג'ה.
בעונה של "אי-שרדות" שנקראת "אי-שרדות: עושים צרות", אשר מציגה כמה מהמתמודדים שם כילדים בגן, מופיע ג'וד מהסדרה "הקניון" (6Teen) בתור אחד הילדים.
באחד הפרקים של סדרת האנימציה "המסכה" התארח אייס ונטורה. יוצרי התוכניות "נאמברבלוקס" ו"אלפאבלוקס" יצרו עונת קרוסאובר בה נפגשות הדמויות משתי הסדרות.
קרוסאוברים בטלוויזיה > קרוסאוברים באנימציה > קרוסאוברים באנימה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
ראו גם

ספין אוף (תקשורת ובידור)
הערות שוליים

1 2  הַצְלָבָה [עח]: 3. (בטלוויזיה) הופעת אורח של דמות מתוכנית או סדרה אחת, בתוכנית או סדרה אחרת (בלועזית: קְרוֹסְאוֹוֶר), מילון אבניאון
1 2  מה זה הצלבה – פירוש המילה הצלבה - פירוש, הסבר, משמעות והגדרה, באתר מילון אבניאון
אי התעלומות, 1875
קינג קונג נגד גודזילה
דוד בית לחמי

רחל (אבולעפיה) ודוד בית לחמי בצעירותם
דוד בית לחמי (קומרוב, בכתובים גם דוד בית הלחמי) (1894 משוער – 10 במרץ 1979) היה מאנשי היישוב העברי בימי העלייה השנייה, חלוץ, איש חינוך ומנהל בתי ספר עבריים בתפוצות.